बोरवेल खुदाई से 15 दिन पहले लेनी होगी अनुमति
धौलपुर | कलेक्टरशुचि त्यागी ने जनस्वास्थ्य अभियान्त्रिकी विभाग के अधीक्षण अभियन्ता को निर्देश दिए हैं कि वह सर्वे कर प्रमाण-पत्र पेश करें कि पूरे जिले में कहीं भी खुला बोरवेल नहीं हैं।
बुधवार को कलेक्ट्रेट में सभी विभागीय अधिकारियों की योजना क्रियान्वयन समीक्षा बैठक की अध्यक्षता करते हुए कलेक्टर ने बताया कि बोरवेल खुदवाने से 15 दिन पूर्व भूमि का मालिक प्रशासन को इस बारे में सूचित करेगा तथा माननीय सर्वोच्च न्यायालय द्वारा जारी गाइड लाइन की पालना करेगा। डार्क जोन में बोरवेल खुलवाने से पूर्व अनुमति लेना आवश्यक है। सभी मामलों में बोरवेल रजिस्टर्ड रिग मशीन से ही होंगे। कलेक्टर ने हैण्डपम्प मरम्मत अभियान में तेजी लाने के निर्देश दिए। उन्होंने बसेड़ी में पीएचईडी के अधिकारियों की कार्यालय में नियमित उपस्थिति सुनिश्चित करने के भी आदेश दिए।
बसेड़ी सीएचसी पर स्वास्थ्य सेवाएं सुधारने के निर्देश
कलेक्टरने आरोग्य राजस्थान भामाशाह स्वास्थ्य बीमा योजना के क्रियान्वयन की समीक्षा की तथा मुख्य चिकित्सा एवं स्वास्थ्य अधिकारी को निर्देश दिए कि आरोग्य राजस्थान नसबन्दी शिविरों का व्यापक प्रचार-प्रसार करें। उन्होंने बसेड़ी उपखण्ड अधिकारी को सामुदायिक स्वास्थ्य केन्द्र का नियमित औचक निरीक्षण कर स्वास्थ्य सेवाएं सुधारने के निर्देश दिए। कलेक्टर ने उपखण्ड अधिकारियों को निर्देश दिए कि मेडिकल रिलीफ सोसाइटी की समय पर बैठक करें। उन्होंने मुख्य चिकित्सा एवं स्वास्थ्य अधिकारी को बायोमेडिकल वेस्ट का नियमानुसार निस्पादन सुनिश्चित करने के निर्देश दिए। कलेक्टर ने बताया कि राष्ट्रीय राजमार्ग 11 बी का नवीनीकरण किया जा रहा है। पहले बाड़ी, सरमथुरा जैसे कुछ कस्बों से यह सड़क गुजर रही है, नवीनीकृत सड़क में बाइपास बनाए जा रहे हैं।
मनियां-मांगरोल सर्विस लेन का कार्य जल्द कराने के निर्देश
कलेक्टरने मनिया-मांगरोल सर्विस लेन का कार्य जल्द पूरा करने, सैंपऊ में परऊआ रोड की मरम्मत करवाने के निर्देश दिए। उन्होंने ग्रामीण गौरव पथ, नोन पेचेबल, पेचेबल मिसिंग लिंक सड़कों के कार्यों की भी समीक्षा की। राजाखेड़ा में अब तक इनमें से 3 ही लगे हैं। कलेक्टर ने शेष 2 हैण्डपम्प भी जल्द लगाने के निर्देश दिए।
hin_Deva hin_Deva hin_Deva hin_Deva hin_Deva hin_Deva hin_Deva